
IL SALÙT DE DIRETORE 





Par afermà 
la nestre identitàt, 
sielzet la “Patrie” 


Cjaris letoris e cjàrs letòrs, 

cul prin numar dal an o lassi la di- 
rezion dal nestri sfuei “La Patrie 
dal Friùl” par impegns che no mi 
permetin plui di seguîlu cun dute 
la atenzion e cure che al mere- 
te. O ai agràt ai components dal 
Consei diretîf de associazion cul- 
turàl “Patrie dal Friùl”, editore dal 
gjornâl, par vémi dade la oportu- 
nitàt di få cheste esperience. 

X A son stàts doi agns impe- 
gnatîfs tant che entusiasmants, 
sedi dal pont di viste professional 
che uman, caraterizàts dal im- 
pegn a contà cul nestri particolàr 
pont di viste il Friùl di vué, stigant 
riflessions e proponint ideis pe 
cressite des diviersis comunitàts 
che lu componin e pai lòr dirits. 
*:% Pontant a une informazion di 
cualitàt, variade, che a àn contri- 
buît gnovis firmis, il gjornal al è 
rivàt a un public di letòrs diversi- 
ficât, che o ringracii di cùr pe fidu- 
cie, tant che ducj i colaboradòrs 
che a àn permetàt, cul lôr lavòr 
preziòs, di rivà a chest risultàt. 
X% O lassi la “Patrie” in buinis 
mans: chés di Walter Tomada, 
colaboradòr storic dal mensîl, 
cuntune grande esperience tant 
che gjornalist, ancje in lenghe 
furlane, osservadòr atent e fin 
dal nestri Friùl. A lui l'auguri di 
un bon lavòr. 

X% Pal afiet pal sfuei che o ai 
vùt l'onòr e la braùre di direzi e 
savint ben trop che al è impuar- 
tant che ognidune e ognidun a 
puartin il lôr contribàt pe cause 
furlane —- vuè plui di simpri —, o 
continuarai, cu la stesse braùre, 
a colaborà cu la “Patrie”. O soi, di 
fat, convinte tal profont che un 
gjornàl tant che la “Patrie” al sedi 
indispensabil par rinfuarcà la au- 
tocussience coletive dai furlans, il 
sens di apartignince comun al ne- 
stri popul, che in altre maniere al 
riscje la estinzion inte ignorance 
e disinterès difondùts, cu la com- 
plicitàt e responsabilitàt de classe 
dirigjente. 

ix Al è par chest che us invidi a 
continuà a lei e a sostignî il nestri 
sfuei. Fasétlu cognossi, cussients 
che un gjornàl dut par furlan al è 
un strument par afermà la nestre 
diversitàt linguistiche — che e je 
une risorse creative, un patrimo- 
ni culturàl e un dirit fondamentàl 
—, par afermà e vivi la nestre iden- 
titàt. i 


e ise “La Patrie dal Friùl”? 
La Patrie e je la cjase dai 
furlans: il fogolàr là che 
si cjatin chei che no platin la lôr 
identitàt, ma a resonin cun braùre 
su cemût che jessi furlans al jemple 
di un sens ancjemò plui profont 
la lôr presince tal mont di vuè e ta 
chel di doman. Di chei che a pensin 
ae lôr lenghe e ae lôr autonomie no 
tant che a un sierai, ma come a une 
clàf par vierzisi a chei altris e par 
cjaminà a cjàf alt viers di un avigni 
che, se si à cussience di cui che si è, 
al puartarà plui oportunitàts a une 
tiere che e à simpri frontadis, cence 
rindisi, lis bugadis dal destin. 
La Patrie e je chest: il gjornàl dai 
furlans che no si rindin, che no 
si rindin a jessi “minorance’, a 
jessi sotans, a viodi la lôr lenghe 
e la lôr comunitàt ni rispietade ni 
tutelade. Di chei che a àn voie di 
cjalà indenant cence dismenteàsi 
dai lôr paris, ma pensant soredut 
ai lôr fìs; a une zoventùt sfracaiade 
te smuarse di une modernitàt 
globaliste che e à incussît i lôr 
gjenitòrs e ur à fat gjoldi un benstà 
cence responsabilitàt che cumò o 
stin za scomengant a paià. Se no si 
rive a dài une fonde identitarie ae 
cussience di cui che ju dopre, ducj 
i socialimprescj e i digjitalargagns 

LIS FEMINIS 

CHE A DAN FUARCE 
AL DISVILUP FURLAN 


Rispuestis alternativis 


pal nestri avignî 
di Erika Adami 


Pt = — ng 
Sd ga ade cite e O 


RAT a ey N 
Ar” 


EDITORIAL 





IL GJORNAL DAI FURLANS 
CHE NO SI RINDIN 


che a àn in man a finissin dome 
par fàur zirà il cjâf e imboconàju 
cuntune vision standardizade e 
virtuàl dal mont, dulà che nol è 

di maraveàsi che l'amòr pe tiere, 
pe lenghe, pal ambient e pe storie 
dal teritori dulà che a son nassùts 
o dulà che a son rivàts, al puci 

di nostalgjic e di mufe, di vecje 
malinconie. 

Ma la Patrie e covente propit a 
chest, di 74 agns incà: a dismovi 
une cussience, a formulà 
domandis, a sticà dibatits cuntun 
sproc vivaròs e provocatori. Chest 
mistîr lu fàs une vore ben parcè che 
al è di in ché volte che al covente 
bati cuintri di chei che a metin 

in forsit la dignitàt de comunitàt 
furlane. Lu diseve ben pre Toni 
Beline: “Chest al è simpri stàt il 
sfuarg dai furlans: vuadagnàsi la 
libertàt di esisti”. 

Par chest cont, la Patrie no si tire 


% a pagjine 6-7 
l’EMIGRAZION 

E JE DAI ZOVINS. 

LIBARS DI SCUGNÍ LÂ 2.0 


La crisi è à pestat fuart: 
e cumò? L'analisi e la propueste 
di Roberto Muradore 


indaùr: dispès la sô vôs e berle intal 
desert, ma nol è simpri dibant. Un 
esempli lu vês su chest numar: la 
denunzie de mancjade aplicazion 
de lec 482/99 sui cartei stradài de 
variante di Dignan e à sburtàt FVG 
Strade a corezi no dome l’eròr, 

ma ancje la norme ambigue che 

lu veve determinàt. Un esempli di 
responsabilitàt che al è di preseà, 
ma che cence il stimul de Patrie 
nissun nol varès mendat. 

O savìn che vuè in Friùl al va 
avonde di mode mostràsi “citadins 
dal mont”, che al è “trendy” 

platàsi e misclicàsi tun sisteme di 
omologazion che, daùr de libertàt 
di comprà e di conetisi, al scove 
vie ogni diference e al glot ogni 
divignince. Ma forsit al è just e 
moràl contà ai nestris zovins, prin 
che a tornin a jessi “libars di scugnî 
là”, che a son fîs prin di Aquilee che 
di Amazon, e di Bertrant plui che 


% a pagjine 9 
COME CUS 
SU LA PALADE 


Cembut fertilizà 

lis nestris cussiencis? 
Une riflession 

di Enos Costantin 





di Bezos, e che al sarès miòr che i 


lessin daùr a Cappello pluitost che 
a Fiorello. 

Fevelaur di une Patrie che fin dal so 
nassi e je simpri stade cosmopolite 
e inclusive al somee robe “vintage”, 
come che si dîs cumò. Ma ce isal 
di anacronistic a volè fà ben il 
mistîr di paris o maris che a vuelin 
insegnà il furlan ai lòr fantacins? 

O a volê scombati parcè che lis 
decisions che nus tocjin a vegnin 
cjapadis il plui dongje pussibil 

aes nestris comunitàts? A son lis 
stessis resons che a vevin sburtàt 
pre Bepo Marchet a vierzi chest 
gjornàl tal 1946, lis stessis che a 
vevin sburtàt Pier Pauli Pasolini a 
di sul Stroligut “A vegnarà ben il dì 
che il Friul si inecuarzarà di vei na 
storia, un passat, na tradision!”. 
Chel moment nol è ancjemò rivàt. 
Ma cuant che al rivarà, al sarà 
ancje merit di chei de Patrie, chei 
che le àn scrite, le àn lete e le àn 
puartade indevant. Chei che no àn 
molàt e no àn mai vude “pòre di ve 
coragjo come che al domandave 
pre Checo Placerean, che al è 
nassùt juste 100 agns indaùr 

e che o larin a ricuardà dilunc 

di chest an. 

Chei come nò... chei come voaltris. 
I furlans che no si rindin. Il 

PATRIARCJIS FUR DAL 
ORDENARI E CUINTRISTORIE 
DE OCUPAZION VENITE 


Novitats pai letòrs 
da “La Patrie dal Friùl” 
cun Diego Navarria e Agnul Floramo 

UNE FURLANE A ROME 


Premiade 
in Campidoglio 
la “lenghe 
local” di Franco 
Giordani 


n percors origjinàl e 
U potent instreçât a un 
lengaç pardabon “sonôr”, 
la musiche che e consume 
che si involuce sui viers 
di Picial cjant dal poete di 
Andreis Federico Tavan. 

«Il furlan al è une lenghe 
sute, che no lasse tant spazi 
al sintiment. 

Al è un màt di jessi» al 
resone Franco Giordani. 
Epùr in graciis di chê 
melodie di emozion 

il musicist dal cjanàl de 
Ciline e à di pòc vût in 
Campidoglio il premi Salva 
la tua lingua locale promovùt 
de Union Nazionàl des 

Pro Loco di Italie. 

Une lenghe che e je lenghe 
identitàt cultural e leam 

di no podè dividi, tant che 

i trois sparîts dal so ultin 
album Truòisparìs, chei che 
Giordani si ustine a cirî, 
scuvierzi e percori. 

Dentri e rimbombe la mont 
dal cjanâl de Ciline, i tescj 

di poetis e scritòrs e la 
lenghe furlane tes variantis 
di Andreis, Barcis, Cimolais, 
Nert e il so Claut. 

E je la tiere di Giordani «dulà 
che la aghe e va jù di corse / 
o soi nassùt dulà che il timp 
al à il fren a man». 

Storiis di fadie e di maravee, 
di amòrs e di tragjediis 

tant che il Vaiont, che il 
polistrumentist, cressùt 
intal agàr di Luigi Maieron 

e Lino Straulino, al à 
trasformàt in musiche. 

Un folk eletroacustic e un 
timbri cjalt compagnàt 

di ospits di lustri tant che 
Claudio Sanfilippo, 

Massimo e Icaro Gatti, Jens 
Kruger e di une conte inedite 
di Mauro Corona. 

«Al è come se i cjamps di 
gran, fasùi, rosis a fossin duc] 
coltivàts a soie. La lenghe e 
je biodiversitàt. Al è l'insiemi 
des sfumaduris che al 
costruìs la ricjece des nestris 
lidrîs e dal nestri futùr» al 
sotlinee Giordani. 

La narazion di une 
comunitàt par evità che 
percors che a vadin a pericul 
di sparî e di pierdisi insiemi 
cu la lenghe. E 





PREMI 





La mior tratorie di Milan 





e Je furlane 





Interviste a Gunnar Cautero, che cun la sô Osteria 
della Stazione al à vincuùt il premi Eataly 2019 
e duncje al è prin de classifiche “ristorants Pop” 
inte vuide gastronomiche I Cento di Milano 2020 


GUNNAR CAUTERO (FOTOS LORENZO DE SIMONE) 


FURLANS 
DO IT BETTER 








o lu ai mai viodùt 
< < cussì content, di 
cuant che i àn dat il 


premi al cjamine a dîs centimetris 
dal paviment e al à simpri la muse 
di ridi» mi dîs Ylenia, che e fas la 
camarele tal local dal pari Gunnar 
Cautero, titolàr de L'Osteria della 
Stazione - l’Originale di Milan. 
L'ambient al à vingùt il premi 


Il Friùl al è il gno Tibet, 
il puestli che o voi 
par jessi libar 


Eataly tant che «Miòr tratorie di 
Milan» e duncje dentri de vuide pal 
2020 I Cento di Milano. La vuide e 
je nassude tal 2008 de idee di trê 
critics torinés - Stefano Cavallino, 
Alessandro Lamacchia e Luca 
Iaccarino —. E fâs la recension di 50 
ambients “par grandis ocasions” 
(“Top”, sore dai 35 euro par 
persone) e 50 par une serade plui 
informàl (“Pop’, sot dai 35 euro): 
dentri di chescj, e je rivade prime 
L'Osteria della Stazione. 

Dal local di Gunnar o vevin scrit 


in Mai dal an passàt, cuant che al 

veve ancje procuràt un spazi par 
ospità Alpins furlans pe Adunade 
Nazional 2019, ma o sin tornàts a 
cjatàlu par fâi cualchi domande in 
plui. 

Gunnar, contimi de serade dal 
premi, tal spietavistu? 

La storie e je tacade un mês prime 
de premiazion: a fin de cene, une 
siore si fàs dongje e mi domande 
se mi podeve fevelà un moment. E 
cussì mi a dit che nol jere la prime 
volte che int de zurie a vignive chi 
a mangjà e mi à anunziàt che mi 
davin il premi. 

Un ricognossiment che al è no 
dome pal to local, ma par dut il 
Friùl... 

Vere! O ai scuviert che il Friùl e je 
une regjon che i volin ben ducj. 
Dopo de premiazion al Westin 
Palace Hotel in tancj a son vignùts 
dongje par dîmi “O ai un nono 
furlan, me mari e je furlane, o ai 
parincj furlans... cun braùre. Al 

è rivàt ancje Chan Liu, chef dal 
ristorant cinés Serica di vial Bligny, 
dentri te classifiche “Top”, par dîmi 
“jo o ai lavoràt 7 agns a Udin!”. 


O ai l’impression il to lavor nol 
sedi dome fà scuvierzi il Friùl 

ai milanès, ma ancje un tornà a 
percorilu par te... 

Jo o soi nassùt a Milan, ancje se di 
famee furlane. O soi duncje ancje 
tant brauròs di jessi milanés, ma la 
mé grande passion e je il Friùl. Par 
me al è il gno Tibet, il puest li che 
o voi par jessi libar. In particolàr 
mi visi une volte in moto, che 

o soi jessùt de autostrade a 
Vignesie e mal soi fat dut. Ce 
spetacul! Planure, flums làts, cuei, 


montagnis... Fevelant dai prodots, 


cumò e je tante int che e lavore 
ben su la cualitàt. Fra l'altri o ai 
scuviert che tancj di lôr a jerin a 
stà a Milan par un periodi di vite. 
Des jerbis de Valcjanàl in graciis 
de amicizie cul pionîr dal biologjic 
Gigi Verdura, al pes di Maran, 

ai vins che a àn dome eticutis 
furlanis. Timp indaùr o vevin 
butàt li la provocazion dal local 
“deprosechizàt’. 

Ce clients vegnino te tò tratorie? 
Int di ogni bande d'Italie. Par tancj 
al val simpri il classic «O ai fat il 
militàr in Friùl e o soi stàt tant 
ben», e jo i dîs simpri di tornà a là. 
E i furlans che a passin cui sono? 
Cualchi volte a son la clientele 
plui esigjente parcè che a fasin il 
confront cu la cusine di cjase. Un 
di lôr mi à fat “Mi à puartàt un 
gno amì roman e o jeri difident: 
un roman che mi puarte a mangjà 
furlan? O ai di fàti i compliments”. 
Soredut mi fâs plasê che a passin 
tancj furlans zovins, magari a 
pene rivats in citàt par studia, 

e che a cjatin alc a Milan in cui 
ricognossisi. 


Mi fâs plasé che a passin 
tancj furlans zovins, 
che a cjatin alc a Milan 
in cui ricognossisi 


Tu sés ancje un pont di 
riferiment pal Fogolàr di Milan. 
Sì, o ospitìn il gustà anuàl che si 
fâs a Dicembar e dopo events tant 
che presentazion di libris e vie 
indevant. Aromai a son amîs: ju ai 
invidats a la premiazion al Westin 
a son vignùts, cun par prime la 
segretarie Fulvia, vistîts cul costum 
furlan. Al è stàt un biel colp di voli 
e o vin mostràt un Friùl unît che i 
ten ancje a lis tradizions. 

Ma sàstu che e à reson tô fie? 
Chest premi ti à cambiàt: agns 
a costruîti un personac ruspi e 
invezit cumò tu stàs deventant 
masse simpatic... 

Eh bon, o pensi che la int no 
stentarà a adatàsi (al rît, ndr)! 

Un mandi a ducj i letòrs: vignît 

a cjatànus cuant che o passais a 
Milan. O scuvierzarés alc dal Friùl 
che no vevis cercàt a cjase. Il 

UN FURLAN A MILAN 


Elvio, 
l’english style 
di un furlan 


lvio Pompei 53 agns, nassùt 

a Perteade (Pontebe), di 20 
agns al puarte indevant une vi- 
sion uniche tal cjamp de mode. 
Il sò negozi di vistiari Coolness 
(coolnessmilano.com) al à fat 
20 agns tal 2018, cuant che al 
à screàt un gnove sede, un ele- 
gant “Club Store” in zone Sant 
Ambròs. 
Lasò imprese alè il risultàt di dôs 
passions, la mode eilbalon. Tifòs 
dal Udin, clàr «ancje se cumò no 
voi tant in trasfierte come une 
volte», alà impuartàt par prin in 
Italie chê mode casual nassude 
ator dai stadis di Ingletiere de- 
ventant un dai siei riferiments a 
nivel european. Elvio, di fat, al fàs 
ancje il distributòr di brand. «E 
je stade une evoluzion naturàl, 
sedi pe storie de buteghe che pe 
passion personàl viers di un ciert 
gjenar di lifestyle». 
Par spiegà chest stîl al à lancàt 
hashtag #gentlehooligan, che 
«Al è un zùc di peraulis» mi 
spieghe «AI vůl dî sintîsi apro- 
priàt a dutis lis situazions, dal 
stadi ae ocasion elegante. Il 
Gentlehooligan al met la sò per- 
sonalitàt in dutis lis situazions». 
Fasint un belang dai siei 20 agns 
di ativitàt mi dîs che «I vin simpri 
dàt une impostazion ben precise 
al lavor, cualchi volte ancje fa- 
lant. Al è falat jessi in intart ma 
ancje jessi masse in anticip. O 
vin impuartàt brand par prins in 
Italie che la grande distribuzion 
e à disfrutàt in mùt massificàt, 
intant che nò, cun paronance 
ecessive, ju abandonavin par cirî 
alc di gnûf.» Al pues sucedi, mas- 
sime cuant che e je la passion che 
ti comande: «O vin cirùt di tirà sù 
il gust, plui che cjavalgjà la onde. 
Diun pontdi viste comerciAl, al è 
stàt un eròr ma la mê brame e je 
di proponi simpri il gnùf». 
La idee si tradùs in une filoso- 
fie di negozi che si pues viodi 
lant a cjatàlu, al Coolness di vie 
Lanzone 33: Elvio nol si contente 
di mostrati un articul di vistiari, 
ma intant che tal fås viodi ti con- 
te la storie che e je daùr «O sin 
une sorte di club. O costruìn il stîl 
su la personalitàt dal client. Vué i 
zovins a vuelin vistîsi cemùt che 
al dîs l’influencer di turni, ma a 
chel che al ven chi di nô o volìn 
fâi esprimi il propri stîl». 
Un english style cun concretece 
furlane, duncje «Si pues dî, sì» mi 
fâs «e fuarce Udin! Simpri!» Il 

AL È LAT INDEVANT UN DAI PARIS DE AUTONOMIE 


LINT AUTONOMISTE 





D'Aronco, mestri e spieli 





di un Friul che nol vul mola 


Nus à lassats ai 3 di Dicembar dal 2019 il professor Gianfranco D'Aronco, 
l’ultin dai grancj paris de Autonomie che al à dedicade une lungje vite 
di studi e di passion a difindi lenghe, culture e identitàt dal Friùl. 
Cun chestis peraulis di corot Sergio Cecotti lu à saludat al so funeràl 





GIANFRANCO D’ARONCO 


che al è stat celebràt in Domo a Udin 


Sergio Cecotti 

pensi di podé fevelà no 
dome a titul personàl ma 
ancje a non di duc] chei 
- ea son tancj - che, come me, a 
an viodùt, e ancjemò a viodin, in 
Gianfranco DAronco un mestri e 
un spieli, e si considerin, se no altri 
in sens ideal, siei arléfs. 
Jo o ai vude la fortune di cognossilu 
e di lavorà cun lui, in particolàr 
te mê prime esperience di Sindic 
di cheste citàt, une esperience tal 
segn di un autonomisim concret 
e insiemi sumiadòr. Gianfranco 
al jere stàt il garant cultural e — o 
disarès storic — di chê fase cuant 
che, al dîs il Poete, “al jere zovin 
ancje il mont”. 
La vite — lungje e produtive - di 
Gianfranco DAronco e je state 
dute marcade dal impegn pal Friùl, 
pe sò autonomie, pe sô culture, e 
pe sô cressite social e civîl. Nol à 
mai molat. Cu la sò serenitàt, la sò 
ironie sutîl e cu la inteligjence che 
e inclaudave i contraris ae miserie 
dai lôr argoments cence ofindiju. 
DAronco al è un dai precursòrs de 
autonomie regjonal, fin di prime 
de Assemblee Costituente, tant 
che man drete di Tiziano Tessitori. 
Gianfranco al à tacat a dàsi di fà za 
tal Istàt dal ’45, pocjis setemanis 
dopo de fin de ditature fassiste. 
Bisugne ricognossi a Gianfranco, 
e ai siei compagns di in ché volte, 
il merit e la luciditàt storiche di 


vê capît par prins che, par lassàsi 
daùr des spalis la dramatiche 
esperience storiche dal fassisim, 
nol bastave sostituî “inte stanzie 
dai botons” i oms in cjamese 

nere cui rapresentants dai partîts 
democratics: al coventave ancje — e 
soredut - mudà insot la struture 
stesse dal Stàt talian, parcè 

che, se il fassisim al jere stat “la 
autobiografie de Nazion”, bisugnave 
superà ché idee di “Stàt-Nazion” 
par sostituîle cuntune Republiche 
federal fondade su lis realtàts 
storichis e popolàrs, o almancul 
cuntune Republiche di autonomiis 
fuartis e cussientis. 


D'Aronco al è stàt 

un dai precursòrs 

de autonomie regjonal, 
za prin de Assemblee 
Costituente, 

tant che man drete 

di Tiziano Tessitori 


La idee di autonomie di chei 
precursòrs e jere alte e e cjalave 
lontan. Lòr no pensavin ae Regjon 
autonome tant che a une des 
tantis articolazions funzionals 

de “Aministrazion Publiche”. 

Par lôr, la autonomie e veve 

une funzion storiche precise: il 


disvilup economic, sociàl e culturàl 
dal teritori su la fonde des sòs 
aspirazions plui autentichis. Lôr 

a volevin une Regjon che e fos il 
motòr di trasformazions struturàls, 
une Istituzion che i furlans a 
podessin jessi brauròs dai siei 
risultàts e de sò ecelence. 

In chei stes agns, Pasolini, che 

al incuadrave dut in tiermins 

di poetiche, al diseve che “la 
autonomie e covente par creà 
civiltàt”. Une specifiche civiltàt 
furlane, al zontave. E no ciert tune 
visual limitade, local, ma intune 
prospetive universal: a volevin 

che i furlans a contribuissin di 
protagoniscj al progrès gjeneràl de 
umanitàt, che a fossin brauròs di 
podè dî “o sin un popul pigul, ma 

o vin puartàt un nestri contribùt 
origjinàl al progredî dal mont, e la 
strade dal avignî e je segnade ancje 
de nestre olme”. 

In tiermins storics, Gianfranco 
DAronco al podarès jessi definît no 
dome un precursòr ma ancje un 
vincidòr: lis dòs bataiis principàls 
de sò vite - meti sù la Regjon 
autonome e la Universitàt dal Friùl 
— vué a son fats realizàts. 

Ma no podìn evità la domande: si 
ricognossevial Gianfranco DAronco 
tes dôs “Istituzions reàls” che lui al 
veve cussì tant contribuît a fà nassi? 
Al jere critic. Dal rest, podevial 
ricognossi tes “riformis” des 


autonomiis locals di chescj ultins 
agns la idee dai Paris de autonomie 
che lis Istituzions politichis 
democratichis a son “fabrichis di 
civiltàt”? “Fabrichis di civiltàt” chê 
robe li, ma dulà? 

A saressin tantis altris robis di 
zontà: l'impegn pe lenghe, la 
ativitàt di filolic, la riscuvierte dai 
tescj antîcs dal furlan, il studiòs 

di leterature popolàr. O pues dî di 
vê imparàt il furlan su la “Nuova 
Antologia della Letteratura 
Friulana” di Gianfranco d'Aronco, la 
prime mitiche edizion. 

O sieri cu lis peraulis di un altri 
autonomist furlan de gjenerazion 
dai precursòrs — un om e un 
inteletuàl che cun Gianfranco al 

à vùt un rapuart dialetic no cence 
dificoltàts e incomprensions 

ma, dut câs, une vore fecont pal 
Friùl e pe sò culture —- Pier Paolo 
Pasolini, che al dîs: “No vai su la 
fin des més ideis, che al vignarà 
un altri e al puartarà indenant la 
mé bandiere. O vai su di me”. Jo mi 
auguri, e o auguri al Friùl, che a 
sedin in tancj i furlans - massime 
tes gnovis gjenerazions — che a 
cjapin sù la bandiere di Gianfranco 
DAronco par puartàle indenant, 
cu la sò stesse dedizion e serietàt, 
cetant plui inlà di dulà che a àn 
savùt fale rivà i siei dissepui de mê 
gjenerazion. 

Cungjò Gianfranco. El 











PAR CUI SUNIE 
LA CJAMPANE? 


“ik Se si metessin tant che bràfs 
scuelaruts devant di un sfuei 
blanc cu la pene in man, e o vessin 
ché di butà jù i compits che a 
spietin i furlans in chest 2020, 

no savaressin propit di ce bande 
scomencà. Di fat, se o fasessin 

il cont di ducj i problemis che 

a cruziin la nestre int in chescj 
ultins timps, al sarès dificil fà une 
graduatorie o ancje dome sielzi il 
teme dulà intervignî in maniere 
plui urgjente. A voli, o disarès che 
chel de denatalitàt al sedi simpri 
plui l'element centràl di cualsisedi 
analisi e azion consecuente. 

> Propit par mantignî une 
vision dal dut strategjiche, o 
varessin di partî dal cirî soluzions 
a chest drame: ce sens varessial 
fevelà di lavòr, di ambient, 

di coletivitàt, se il destin nus 
riserve - numars in man - un 
futùr di desertificazion dai nestris 
paîs, cui risultàts che ducj o 
notìn, tacant de mont ma cun 
efiets che si slargjin aromai fin 

te Basse? Il Friùl nol è un paîs 

par zovins. Facil constatàlu, 
dificil meti in at politichis che 
almancul a provin a frenà il 
fenomen. Viodét che no bastin 
plui dome “cerots” o aspirinis, 

e forsit nancje i antibiotics no 
podaran salvà un cuarp che al 
sofrìs cheste malatie che si clame 
estinzion. No vin di vê pòre di 
nomenà chest tiermin, parcè 

che dome cu la cussience di jessi 
rivàts a un pont che no si torne 
indaùr dal nestri jessi furlans, o 
rivarìn a cjatà la fuarce di rivoltàsi 
e di provà a mudà la rote. 

*i°k Par fà chest, però, nus covente 
une buine autolavade dal cerviel, 
e si à di finîle cui vaiarii, cu lis 
spietis che cualchidun al vegni 

a risolvi i nestris berdeis. Cjapà 
distance dai partîts - ma o 
olsarés dî de logjiche taliane, dal 
so imbarbariment politic — al 
devente necessari e vitàl. 

Se o sin ancjemò convints di podé 
esprimi tant che popul furlan 

une nestre vision dal mont, se 

o vin conservat cierts valòrs — 
vué deventàts incompatibii cun 
globalisims e ideologjiis che a 
metin al prin puest individualisim 
e competizion, e no il ben comun 
- al è rivàt il moment di molà di 
fevelà te ostarie o di bruntulà su 
Facebook. 

ik Al è il timp des 
responsabilitàts personàls e 
coletivis. A cjase, a vore, a scuele, 
in glesie. 

Si sint une cjampane e no volìn 
che e suni di muart, ma che e 
clami dongje ducj. i 


Par viodi chei altris contignùts 
de “La Patrie dal Friùl”, 
abonaitsi. Dutis lis informazions si cjatin sul sît 
www.lapatriedalfriul.org 





Per vedere gli altri contenuti 
de “La Patrie dal Friùl”, 
abbonatevi. Tutte le informazioni si trovano sul sito 
www.lapatriedalfriul.org 


Che tu sedis za abonat o che tu le vedis lete dome cualchi volte, 
aboniti o rinove labonament a un mensiîl unic: 
almancul une volte al més, lei par furlan! 


ea 





